

**DAUGAVPILS PILSĒTAS PAŠVALDĪBA**

Reģ. Nr. 90000077325, K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts: info@daugavpils.lv www.daugavpils.lv

 **L Ē M U M S**

Daugavpilī

2022.gada 24.februārī **Nr.75**

 (prot. Nr.6, 2.§)

**Par kustamās mantas atsavināšanu**

Pamatojoties uz likuma „Par pašvaldībām” 21.panta pirmās daļas 19.punktu, Publiskas personas mantas atsavināšanas likuma 3.panta otro daļu, 4.panta pirmo *primo* daļu, 6.panta otro un trešo daļu, 8.panta ceturto, piekto, sesto, 9.panta trešo daļu, 10.panta pirmo un otro daļu, 47.pantu, ņemot vērā Daugavpils pilsētas pašvaldības Centralizētās grāmatvedības 2022.gada 14. februāra izziņu Par pašvaldības transportlīdzekļa bilances vērtību Nr.2.-2/11, SIA “Konsultant” sertificēta eksperta R.Milaševiča 2022.gada 21.janvāra Transportlīdzekļa tehniskās ekspertīzes slēdzienu Nr.28, Daugavpils domes Finanšu komitejas 2022.gada 17.februāra sēdes atzinumu, atklāti balsojot: PAR – 15 (I.Aleksejevs, P.Dzalbe, A.Elksniņš, A.Gržibovskis, L.Jankovska, I.Jukšinska, V.Kononovs, N.Kožanova, M.Lavrenovs, J.Lāčplēsis, I.Prelatovs, V.Sporāne-Hudojana, I.Šķinčs, M.Truskovskis, A.Vasiļjevs), PRET – nav, ATTURAS – nav, **Daugavpils dome nolemj:**

1. Atļaut Daugavpils pilsētas pašvaldībai atsavināt, pārdodot atklātā izsolē, iestādes bilancē esošo kustamo mantu (1 gab.) - automašīnu HYUNDAI SONATA, izgatavošanas gads 2008, valsts reģistrācijas Nr. HB6300, šasijas Nr.KMHEU41CP8A445915, transportlīdzekļa reģistrācijas apliecības Nr. AF 0927204 (turpmāk – Automašīna).

2. Apstiprināt Automašīnas nosacīto cenu jeb izsoles sākumcenu, atbilstoši sertificēta eksperta ekspertīzes slēdzienā noteiktajam: EUR 1600.00 (viens tūkstotis seši simti *euro* un 00 centi) bez PVN 21%. Automašīnas atlikusī bilances vērtība uz 2022.gada 28.februāri, atbilstoši Daugavpils pilsētas pašvaldības Centralizētās grāmatvedības 2022.gada 14. februāra izziņā norādītajam, ir 0 EUR.

3. Uzdot Daugavpils pilsētas pašvaldībai, pašvaldības izpilddirektores personā, normatīvajos aktos noteiktā kārtībā organizēt un veikt kustamās mantas izsoli un veikt citas ar izsoles procesa nodrošināšanu saistītās nepieciešamās darbības.

4. Pilnvarot Daugavpils pašvaldības izpilddirektori S.Šņepsti apstiprināt pārdodamās kustamās mantas izsoles noteikumus un veiktās izsoles rezultātus.

5. Ieņēmumus no kustamās mantas atsavināšanas ieskaitīt Daugavpils pilsētas pašvaldības budžetā.

Domes priekšsēdētājs *(personiskais paraksts)* A.Elksniņš